GULF รีบาวด์กว่า 2% ซื้อขายคึกคักหลังหลุดบ่วง Cash Balance วันแรก!
GULF รีบาวด์กว่า 2% ซื้อขายคึกคักหลังหลุดบ่วง Cash Balance วันแรก! ล่าสุด ณ เวลา 10.01 น. อยู่ที่ 69 บาท บวก 1.50 บาท หรือ 2.22% สูงสุดที่ 69.50 บาท ต่ำสุดที่ 69 บาท ด้วยมูลค่าซื้อขาย 186 ล้านบาท
12 มี.ค. 2561

ผู้สื่อข่าวรายงานว่า ราคาหุ้นบริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF ล่าสุด ณ เวลา 10.01 น. อยู่ที่ 69 บาท บวก 1.50 บาท หรือ 2.22% สูงสุดที่ 69.50 บาท ต่ำสุดที่ 69 บาท ด้วยมูลค่าซื้อขาย 186 ล้านบาท หลังจากเมื่อวันที่ 9 มี.ค.ที่ผ่านมาราคาหุ้นอยู่ที่ระดับ 67.50 บาท ลดลง 4.50 บาท หรือ 6.25%

โดยราคาหุ้น GULF ปรับตัวขึ้นหลังจากในวันนี้บริษัทสามารถกลับมาซื้อขายได้ตามปกติ โดยไม่ต้องใช้เกณฑ์ Cash Balance เป็นวันแรกเนื่องจากก่อนหน้านี้ราคาหุ้นยังได้รับปัจจัยกดดันการที่สามารถซื้อขายได้เฉพาะบัญชีเงินสดเท่านั้น
อนึ่งก่อนหน้านี้บริษัทฯเป็นหลักทรัพย์ที่เข้าข่ายมาตรการกำกับการซื้อขายระดับ 1 โดยต้องใช้เกณฑ์ Cash Balance มาตั้งแต่วันที่ 8 ม.ค. 2561 สิ้นสุดวันที่ 16 ก.พ.2561 และต่อมาถูกขยายช่วงดำเนินการไปจนถึงวันที่ 9 มี.ค.2561 ที่ผ่านมา